CELEX: 62005FJ0067
Language: fi
Date: 2007-11-22
Title: Virkamiestuomioistuimen tuomio (toinen jaosto) 22 päivänä marraskuuta 2007. # Christos Michail vastaan Euroopan yhteisöjen komissio. # Virkamiehet - Henkilöstö - Kumoamiskanne - Vahingonkorvauskanne. # Asia F-67/05.

VIRKAMIESTUOMIOISTUIMEN TUOMIO(toinen jaosto)
      
      22 päivänä marraskuuta 2007 
      Asia F-67/05
      Christos Michail
      vastaan
      Euroopan yhteisöjen komissio 
      Henkilöstö – Virkamiehet – Arviointi – Urakehitystä koskeva kertomus – Vuoden 2003 arviointikierros – Kumoamiskanne – Vahingonkorvauskanne
      Aihe: EY 236 ja EA 152 artiklan nojalla nostettu kanne, jossa Christos Michail vaatii kumoamaan hänen urakehityksestään ajalla 1.4.–31.12.2003
         laaditun arviointikertomuksen ja kumoamaan 15.4.2005 tehdyn päätöksen vuoden 2003 urakehitystä koskevasta arviointikertomuksesta
         tehdyn valituksen hylkäämisestä sekä määräämään komission maksamaan hänelle 90 000 euroa korvauksena aiheutuneesta kärsimyksestä.
      
      Ratkaisu: Christos Michailin urakehitystä ajalla 1.4.–31.12.2003 koskeva kertomus kumotaan. Kanne hylätään muilta osin. Euroopan yhteisöjen
         komissio velvoitetaan korvaamaan oikeudenkäyntikulut.
      
      Tiivistelmä
      Henkilöstö – Arviointi – Urakehitystä koskeva arviointikertomus
      (Henkilöstösääntöjen 43 artikla)
      Henkilöstösääntöjen 43 artiklaa ja henkilöstösääntöjen 43 artiklan yleisten täytäntöönpanosäännösten 1 artiklan 2 kohtaa on
         tulkittava siten, että ne estävät hallintoelintä arvioimasta virkamiestä, jota ei määrätty mihinkään tehtävään. Hallintoelimellä
         on velvollisuus arvioida henkilökohtaisia suorituksia asetettujen tavoitteiden valossa silloin, kun virkamiehelle on osoitettu
         tietyt tehtävät, mutta tällaista arviointia ei ole syytä tehdä silloin, kun asianosaiselle ei ole osoitettu mitään tehtävää,
         jota voitaisiin arvioida. Näin ollen jos arvioidulle virkamiehelle, joka on työsuhteessa, ei ole viiteajanjaksona osoitettu
         mitään arvioitavaa tehtävää, urakehitystä koskeva kertomus on kumottava. Kumoamisen seurauksena hallintoelimen on pyrittävä
         kaikin asianmukaisin keinoin korjaamaan arvioinnin puute myöntämällä sopiva määrä pisteitä.
      
      (ks. 30, 31, 33 ja 34 kohta)